পঁচাত্তরে আমি অনেক ছোট ছিলাম, সেই দিনের, সেই ১৫ ই আগষ্টের সকালটা আমার কাছে ঘোর অমাবস্যার রাত মনে হয়েছিল। স্তম্ভিত আমি সেই থেকে আর স্বাভাবিক রৌদ্রোজ্জ্বল দিন দেখিনা! এতটা বছর জুড়ে কেবলই মনে হয়েছে এক ঘোর অমানিশায় পথহারা আমি-আমরা শ্বাপদসংকুল জঙ্গলের ভেতর দিয়ে হেঁটে চলেছি….. সেই হাঁটার যেন আর শেষ নেই! আজ, হ্যাঁ আজ মনে হচ্ছে নিকষ আঁধার পেরিয়ে আমরা হাঁটার যবনিকা টানতে পেরেছি। আমরা রৌদ্রোজ্জ্বল দিবালোকে পৌঁছেছি। আলোকময় দিন এক হ্যাঁচকা টানে সকল আঁধারকে দূরে সরিয়ে দিয়েছে। আমরা এতটা বছর চেপে রাখা অবিশ্বাস নিশ্বাস থেকে বের করে প্রাণ ভরে নতুন বাতাস টেনে নিতে পারছি। আমরা এবার একটি লম্বা ঘুমের প্রস্তুতি নিতে পারব।